Diari Oficial de la Generalitat Valenciana


Sumari del DOGV 6442, del 20-01-2011 (2011/142)

Informació pública del projecte d'urbanització modificat, memòria de retaxació de càrregues i proposta de modificació del calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6442

Data del DOGV
:   20-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/142


Data del document
:   21-12-2010

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació pública del projecte d'urbanització modificat, memòria de retaxació de càrregues i proposta de modificació del calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules. [2011/142]  
Amb data 29 de desembre de 2010, l'alcalde va resoldre:  
«Ref. 20101229SSUGMV.  
Expedients: O/Pr. A02/047 PAI i O/Pr. A05/010 PRF.  
Assumpte: projecte d'urbanització modificat, memòria de retaxació de càrregues d'urbanització i proposta de modificació del calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules.  
Decret d'Alcaldia  
Antecedents de fet  
Vist que en data 18 d'octubre de 2010, amb número de registre general d'entrada 6476, José Gavara Capella, en nom i representació de l'Agrupació d'Interés Urbanístic Àrea Hortofructícola de Nules, va presentar projecte d'urbanització modificat del Programa d'Actuació Integrada de la Unitat d'Execució Única Àrea Hortofructícola de Nules, sol·licitant, seguits els tràmits legals oportuns, la seua aprovació administrativa.  
Vist que en data 18 d'octubre de 2010, amb número de registre general d'entrada 6475, José Gavara Capella, en nom i representació de l'Agrupació d'Interés Urbanístic Àrea Hortofructícola de Nules, va presentar una memòria de retaxació de càrregues d'urbanització del Programa d'Actuació Integrada de la Unitat d'Execució Única Àrea Hortofructícola de Nules, i en sol·licitava, una vegada seguits els tràmits legals oportuns, l'aprovació administrativa.  
Vist que en data 22 de novembre de 2010, amb número de registre general d'entrada 7281, José Gavara Capella, en nom i representació de l'Agrupació d'Interés Urbanístic Àrea Hortofructícola de Nules, va presentar, com a documentació complementària o annexa a la memòria de retaxació de càrregues d'urbanització presentada en data 18 d'octubre de 2010, un quadre indicatiu i individualitzat de l'import de la quota resultant de la retaxació de les càrregues d'urbanització.   
Vist que en data 24 de novembre de 2010, amb número de registre general d'entrada 7330, Pilar Planelles Valls, en nom i representació de l'Agrupació d'Interés Urbanístic Àrea Hortofructícola de Nules, va presentar una proposta de modificació del calendari de quotes d'urbanització previst en el Programa d'Actuació Integrada de la Unitat d'Execució Única Àrea Hortofructícola de Nules, i en sol·licitava l'aprovació.   
Vist que en data 21 de desembre de 2010, la tècnica d'administració general i cap de l'Àrea d'Urbanisme va emetre un informe, només als efectes de la normativa d'aplicació i el procediment de tramitació de la informació pública de la documentació presentada, respecte de l'expedient del Programa d'Actuació Integrada de la Unitat d'Execució Única Àrea Hortofructícola de Nules, que consta en l'expedient, i que té el tenor següent:  
"Ref. 37440764XUDPPG Exp.: O/Pr. A02/047 PAI  
O/Pr. A05/010 PRF  
Informe jurídic sobre el projecte d'urbanització modificat, memòria de retaxació de càrregues d'urbanització i proposta de modificació del calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules.  
Mª Gloria Muñoz Ventura, tècnic d'administració general i cap de l'Àrea d'Urbanisme de l'Ajuntament de Nules, emet un informe, només als efectes del procediment de tramitació de la informació pública de la documentació presentada, i sense perjudici de l'informe tècnic, respecte de l'expedient de:   
Projecte d'urbanització modificat, memòria de retaxació de càrregues d'urbanització i proposta de modificació del calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules.  
En data 18 d'octubre de 2010, amb número de registre general d'entrada 6476, José Gavara Capella, en nom i representació de l'Agrupació d'Interés Urbanístic Àrea Hortofructícola de Nules, va presentar un projecte d'urbanització modificat del Programa d'Actuació Integrada de la Unitat d'Execució Única Àrea Hortofructícola de Nules, i en va sol·licitar, una vegada seguits els tràmits legals oportuns, l'aprovació administrativa.  
En data 18 d'octubre de 2010, amb número de registre general d'entrada 6475, José Gavara Capella, en nom i representació de l'Agrupació d'Interés Urbanístic Àrea Hortofructícola de Nules, va presentar una memòria de retaxació de càrregues d'urbanització del Programa d'Actuació Integrada de la Unitat d'Execució Única Àrea Hortofructícola de Nules, i en va sol·licitar, una vegada seguits els tràmits legals oportuns, l'aprovació administrativa.  
En data 22 de novembre de 2010, amb número de registre general d'entrada 7281, José Gavara Capella, en nom i representació de l'Agrupació d'Interés Urbanístic Àrea Hortofructícola de Nules, va presentar, com a documentació complementària o annexa a la memòria de retaxació de càrregues d'urbanització presentada en data 18 d'octubre de 2010, un quadre indicatiu i individualitzat de l'import de la quota resultant de la retaxació de les càrregues d'urbanització.   
En data 24 de novembre de 2010, amb número de registre general d'entrada 7330, Pilar Planelles Valls, en nom i representació de l'Agrupació d'Interés Urbanístic Àrea Hortofructícola de Nules, va presentar una proposta de modificació del calendari de quotes d'urbanització previst en el Programa d'Actuació Integrada de la Unitat d'Execució Única Àrea Hortofructícola de Nules, i en va sol·licitar l'aprovació.   
Fonaments de dret  
En primer lloc, convé aclarir la normativa aplicable que ha de regir aquest expedient de retaxació de càrregues. Respecte d'això, si bé és cert que el Programa d'Actuació integrada de la Unitat d'Execució Única Àrea Hortofructícola de Nules es va iniciar, tramitar i aprovar amb anterioritat a l'entrada en vigor de la Llei 16/2005, de 30 de desembre, Urbanística Valenciana (d'ara en avant LUV), mentre es trobava vigent la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant LRAU), i per tant, es va tramitar d'acord amb el que estableix aquesta última (LRAU), conforme estableix la disposició transitòria 1a de la LUV. D'altra banda, i atés que la LUV no aclareix quan es té per aprovat un programa d'actuació integrada, cal acudir al Decret 67/2006, de 19 de maig, del Consell, Reglament d'Ordenació i Gestió Territorial i Urbanística (d'ara en avant ROGTU), en concret, a la disposició transitòria 3a, que ha completat la regulació del dret transitori dels programes d'actuació integrada previst en la disposició transitòria 1a de la LUV. De tal manera que si la LUV es queda en el moment de l'aprovació i adjudicació del programa, el ROGTU preveu les connexions que permetran determinar la legislació aplicable al compliment i execució del programa.   
D'aquesta manera, la disposició transitòria 3a del ROGTU estableix:  
'Els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana es regiran en el seu compliment i execució pel que preveu la Llei Reguladora de l'Activitat Urbanística, per la qual es regiran les actuacions següents:  
a) La tramitació i aprovació del projecte d'urbanització, quan s'haguera presentat un avantprojecte d'urbanització junt amb l'alternativa tècnica.  
b) La prestació de garanties.  
c) La firma del conveni de programació.  
d) L'execució de les obres d'urbanització.  
El contingut, tramitació i aprovació del projecte de reparcel·lació, si el projecte haguera format part de l'alternativa tècnica aprovada i haguera sigut objecte d'aprovació junt amb aquesta alternativa. En qualsevol altre cas, el seu contingut, tramitació i aprovació es regirà per la Llei Urbanística Valenciana, igual que els eventuals expedients de retaxació'.  
En aquest supòsit, atés que el projecte de reparcel·lació del Programa d'Actuació Integrada de la Unitat d'Execució Única Àrea Hortofructícola de Nules no formava part de l'alternativa tècnica de programa aprovada ni va ser objecte d'aprovació junt amb aquesta, l'expedient de retaxació de càrregues es regirà pel que disposa la LUV i el ROGTU.   
La retaxació de càrregues exigeix la tramitació d'un procediment administratiu específic. El procediment administratiu de retaxació de càrregues està regulat en l'article 168.3 de la LUV, en relació amb els articles 390 a 392 del ROGTU. La retaxació de càrregues té sentit en tant que hi ha un projecte modificat d'urbanització que origina la dita retaxació, cosa que significa que la retaxació de càrregues es realitza a l'empara i no al marge de la modificació del projecte d'urbanització original del qual prové, i per tal motiu, han de tramitar-se de manera conjunta ambdós documents (projecte d'urbanització modificat i memòria de retaxació de càrregues d'urbanització), de conformitat amb el procediment assenyalat amb anterioritat, de la mateixa manera que la proposta de modificació del calendari de quotes d'urbanització.   
Tenint en compte els antecedents així com els fonaments de dret exposats, la funcionària que subscriu, emet un informe favorable:  
Primer. Sotmetre a informació pública, per un termini de 15 dies hàbils, amb la inserció d'un anunci en el Diari Oficial de la Comunitat Valenciana, el projecte d'urbanització modificat, memòria de retaxació de càrregues d'urbanització i proposta de modificació del calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules, presentats per l'Agrupació d'Interés Urbanístic Àrea Hortofructícola de Nules.   
El termini d'informació pública assenyalat començarà a comptar a partir de l'endemà de la publicació del corresponent anunci en el Diari Oficial de la Comunitat Valenciana.   
Segon. La documentació indicada podrà consultar-se a l'Àrea d'Urbanisme de l'Ajuntament de Nules, sítia a l'edifici de la Cambra Agrària (carrer Colom, núm. 16, 1a planta), en horari d'atenció al públic, de 09.00 a 14.00 hores, de dilluns a divendres.   
Tercer. Notificar individualment els interessats en l'expedient, així com els titulars registrals de drets reals inscrits sobre finques afectades, l'agent urbanitzador i les companyies subministradores, a l'efecte que hi puguen formular, si pertoca, les al·legacions que convinguen als seus drets.  
Quart. Publicar, si pertoca, un anunci al tauler d'anuncis de l'Ajuntament que corresponga, en el Butlletí Oficial de la Província de Castelló, a l'efecte de notificar els interessats desconeguts, amb domicili ignorat o aquells a qui no es puga efectuar la notificació, conforme estableix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La tècnica que subscriu informa de tot el que ha dit més amunt.  
No obstant això, l'òrgan competent, amb superior criteri millor fonamentat en dret, resoldrà.  
Una còpia d'aquest informe jurídic, a més del que consta en l'expedient, es trasllada a la secretària general perquè l'incloga en el llibre d'informes d'enguany.  
Nules, 21 de desembre de 2010.- La tècnica d'administració general i cap de l'Àrea d'Urbanisme: Mª Gloria Muñoz Ventura".  
Vist que en data 28 de desembre de 2010, l'arquitecte municipal va emetre un informe respecte de l'expedient de referència, que consta en l'expedient, i que té el tenor següent:   
"Assumpte: informe tècnic sobre el projecte d'urbanització modificat, memòria de retaxació de càrregues d'urbanització i proposta de modificació de calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules.  
Rafael Brisach Claramonte, arquitecte municipal de l'Ajuntament de Nules, sense perjudici de l'informe jurídic corresponent que entre altres ha d'indicar la legislació aplicable i sense perjudici de l'informe de contractació, atés que la retaxació de les càrregues obeeix també a la revisió de preus, informa:   
Primer. El 18 d'octubre de 2010, per mitjà d'un escrit presentat en el Registre General d'Entrada de l'Ajuntament de Nules amb el número 6476, José Gavara Capella, actuant en nom i representació de l'Agrupació d'Interés Urbanístic Àrea Hortofructícola de Nules, adjunta una modificació del projecte d'urbanització en què s'arrepleguen totes les variacions introduïdes en el projecte d'urbanització aprovat l'any 2003, de forma simultània al programa d'actuació integrada del dit àmbit. I en sol·licita l'aprovació administrativa.  
Revisada la modificació del projecte d'urbanització, aquesta es justifica per ajustar-se a les variacions que requereixen les distintes companyies subministradores, Facsa, Iberdrola, Telefónica, Gas, així com altres organismes afectats com la Comunitat de Regants de Nules i el mateix Ajuntament de Nules. I la proposta de modificació del projecte d'urbanització resulta més interessant que el projecte ja aprovat, per resoldre problemes i donar solucions a situacions concretes que s'han anat produint en el desenvolupament de l'execució de l'obra d'urbanització.  
Segon. El 18 d'octubre de 2010, per mitjà d'un escrit presentat en el Registre General D'Entrada de l'Ajuntament de Nules amb el número 6475, José Gavara Capella, actuant en nom i representació de l'Agrupació d'Interés Urbanístic Àrea Hortofructícola de Nules, adjunta una memòria de retaxació de càrregues en què es justifica la concurrència de les causes legals que habiliten la tramitació d'aquest tipus d'expedients. I en sol·licita l'aprovació administrativa.  
Revisada la memòria de retaxació de càrregues, aquesta es basa principalment en dos apartats o aspectes:  
a) En les exigències derivades de circumstàncies sobrevingudes d'interés general, imprescindible o que no hagueren pogut ser previstes en les bases de programació, o per canvis normatius.  
En aquest sentit, entre altres, es justifica en la memòria de retaxació de càrregues per:  
- Les exigències de les companyies de Gas, Facsa, Telefónica, Iberdrola, Distribución Eléctrica SAU.  
- Les exigències del mateix Ajuntament de Nules, amb el fi, entre altres de:  
· Obtindre una connexió coherent respecte a l'enllumenat públic del vial Senda Mitjana.  
· Resoldre la secció del viari del Camí del Mar més coincident amb la situació actual i no amb la futura ampliació.  
· Reajustaments de materials i dimensions utilitzades a fi de fer més sostenible el manteniment de la urbanització.  
- Les exigències de la Comunitat de Regants de Nules, atés que aquesta és l'entitat que manté i presta el servei de reg en aquesta zona del municipi de Nules.  
b) En la revisió de preus com a conseqüència d'haver transcorregut més de dos anys des de la presentació de la proposició juridicoeconòmica sense que s'haja iniciat l'execució del programa per motius no imputables a l'urbanitzador.  
Com a conseqüència de les exigències derivades de les companyies de Gas, Facsa, Telefónica, Iberdrola, Distribución Eléctrica SAU, i de la Comunitat de Regants de Nules, ha de notificar-se també a aquestes, a l'efecte de poder formular les al·legacions o aclariments al que s'ha exposat en aquest informe, al que s'ha exposat en la modificació del projecte d'urbanització, així com al que s'ha exposat en la memòria de retaxació de càrregues.  
Respecte de la conseqüència de la revisió de preus, l'article 389 del Decret 67/2006, de 12 de maig, del Consell, Reglament d'Ordenació i Gestió territorial i Urbanística diu:  
'article 389. Causes de retaxació de càrregues (en referència a l'article 168.3 de la Llei Urbanística Valenciana)  
Només serà motiu de retaxació de càrregues:  
1. El transcurs de dos anys des de la presentació de la proposició juridicoeconòmica sense que s'haja iniciat l'execució del programa per motius no imputables a l'urbanitzador. En aquest cas, la revisió de preus s'efectuarà automàticament, amb aplicació del que disposa l'article 104 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny.  
2. Encara que no haja transcorregut el termini anterior, per aparició de circumstàncies sobrevingudes d'interés general, imprevisibles o que no hagueren pogut ser previstes en les bases de programació, o per canvis legislatius'.  
Si bé hi ha una legislació més recent com és la Llei 30/2007, de Contractes del Sector Públic, que en l'article 78 estableix el sistema de revisió de preus i en l'article 79 estableix les fórmules, però que en la seua disposició transitòria primera diu:  
'Disposició transitòria primera. Expedients iniciats i contractes adjudicats amb anterioritat a l'entrada en vigor d'aquesta llei.   
1. Els expedients de contractació iniciats abans de l'entrada en vigor d'aquesta llei es regiran per la normativa anterior. A aquests efectes s'entendrà que els expedients de contractació han sigut iniciats si s'ha publicat la corresponent convocatòria del procediment d'adjudicació del contracte. En el cas de procediments negociats, per a determinar el moment d'iniciació es tindrà en compte la data d'aprovació dels plecs.  
2. Els contractes administratius adjudicats amb anterioritat a l'entrada en vigor d'aquesta llei es regiran, quant als seus efectes, compliment i extinció, inclosa la seua duració i règim de pròrrogues, per la normativa anterior'.  
L'urbanitzador no ha aplicat en la revisió de preus l'article 78 ni l'article 79 de la Llei 30/2007, de Contractes del Sector Públic, sinó que ha utilitzat la fórmula 1, la fórmula 5, la fórmula 9 i la fórmula 29 del Decret 3650/1970, de 19 de desembre, pel qual s'aprova el quadre de fórmules-tipus generals de revisió de preus dels contractes d'obres de l'Estat i organismes autònoms per a l'any 1971.  
En les fórmules utilitzades per l'urbanitzador ha considerant els costos de la mà d'obra i ha considerat la revisió de preus des d'abril de 2003, que correspon amb la data en què s'adjudica el PAI a l'agrupació d'interés urbanístic i, al seu torn, correspon amb el transcurs dels tres mesos de la finalització del termini de presentació de les pliques, fins a desembre de 2008, data en què s'aprova la primera certificació.  
L'urbanitzador obté els següents valors d'actualització:  
- En aplicar la formula 1 obté 1'63377843.  
- En aplicar la formula 5 obté 1'57500676.  
- En aplicar la formula 9 obté 1'41298896.  
- En aplicar la formula 29 obté 1'84456534.  
Si bé l'urbanitzador voluntàriament decideix aplicar un coeficient de revisió de preus de l'1'33609941, aquest índex supera el 85 per cent de la variació experimentada per l'índex adoptat.  
Amb la modificació del projecte d'urbanització i la revisió de preus presentada per l'agent urbanitzador, les càrregues finals proposades en la memòria de retaxació de càrregues són les següents:  
1r. Documents urbanístics i honoraris professionals:  
Programa d'actuació integrada.  
Pla de reforma interior.  
Projecte de reparcel·lació.  
Projecte d'urbanització.  
Coordinació de seguretat i salut.  
Control de qualitat.  
Notaria i Registre de la Propietat.  
Total 147.848'98 euros.  
2n. Indemnitzacions  
Les previstes en el projecte de reparcel·lació  
3r. Costos d'obra 2.739.636'17 euros  
4t. Coordinació del programa, despeses de gestió 11.085'67 euros  
5é Benefici de l'urbanitzador 0% 0'00 euros  
Càrregues totals del programa (sense incloure IVA) 2.898.570'82 euros  
El dit resum no és correcte ja que en la plica que va presentar l'agent urbanitzador incloïa una baixa, que feia que els costos d'obra previstos en el projecte d'urbanització, que ascendien a 2.246.107'51 euros, passaren a ser assumits per l'urbanitzador per 2.217.133'65 euros.  
En conseqüència, als costos d'obra de la modificació del projecte d'urbanització i de l'actualització de preus ha d'aplicar-se la baixa corresponent.  
Per tot el que s'ha exposat en els dos paràgrafs anteriors, ha de modificar-se el punt 5, Resultat de la retaxació de càrregues d'urbanització, de la memòria de retaxació de càrregues; aquest tècnic proposa que siga substituït pel següent:  
'5. Resultat de la retaxació de càrregues d'urbanització:  
D'acord amb la modificació del projecte d'urbanització que s'adjunta, el pressupost total d'execució de les obres d'urbanització de la unitat d'execució àrea hortofructícola de Nules ascendeix a la quantitat de 2.739.636'17 euros (pressupost d'execució per contracta, IVA no inclòs).  
A aquesta quantitat cal aplicar la baixa oferida en la plica presentada per l'agent urbanitzador i subscrita en el conveni regulador, que es correspon amb una baixa de l'1'29%; cal considerar, per tant, que la quantitat total d'execució de les obres d'urbanització assumides per l'urbanitzador de la unitat d'execució àrea hortofructícola de Nules ascendeix a 2.704.295'99 euros (pressupost d'execució per contracta, IVA no inclòs).  
A pesar que la normativa urbanística únicament impedeix incrementar en un expedient de retaxació de càrregues el capítol corresponent al benefici de l'urbanitzador, en aquest cas s'opta per mantindre inalterats els capítols referents als honoraris del programa i a les despeses de gestió que se'n deriven.  
Com a conseqüència d'això, les càrregues finals de l'actuació, són les següents:  
1r. Documents urbanístics i honoraris professionals:  
Programa d'actuació integrada.  
Pla de reforma interior.  
Projecte de reparcel·lació.  
Projecte d'urbanització.  
Coordinació de seguretat i salut.  
Control de qualitat.  
Notaria i Registre de la Propietat.  
Total 147.848'98 euros.  
2n. Indemnitzacions Les previstes en el projecte de reparcel·lació.  
3r. Costos d'obra 2.704.295'99 euros  
4t. Coordinació del programa, despeses de gestió 11.085'67 euros  
5é. Benefici de l'urbanitzador 0% 0'00 euros  
Càrregues totals del programa (sense incloure IVA) 2.863.230'64 euros  
Atés que l'article 168 de la Llei 16/2005, de 30 de desembre, de la Generalitat, Urbanística Valenciana en el seu apartat 4 diu:   
'168. Càrregues d'urbanització.  
4 Només serà motiu de retaxació el transcurs de dos anys des de la presentació de la proposició juridicoeconòmica per motius no imputables a l'urbanitzador, i l'aparició de circumstàncies sobrevingudes que no hagueren pogut preveure's en el moment de la redacció d'aquesta proposició.  
Si el resultat de la retaxació supera el 20% de l'import de les càrregues previst en la proposició juridicoeconòmica, la quantitat que excedisca del dit percentatge no podrà en cap cas transferir-se als propietaris'.  
I atés que les càrregues totals del programa incrementades en un 20% ascendeixen a 2.851.281'96 euros (IVA no inclòs), es transferirà als propietaris la quantitat esmentada.  
Cal assenyalar que com a conseqüència de la modificació introduïda en la normativa reguladora de l'impost sobre el valor afegit en la Llei de Pressupostos Generals de l'Estat per al 2010, el tipus d'IVA aplicable a partir del segon semestre d'enguany, passa del 16% al 18%, i aquest increment afecta la part executada des de l'1 de juliol de 2010, i/o la no facturada i/o cobrada en la dita data. Per tant, la base imposable de les quotes d'urbanització produïdes a partir de l'1 de juliol de 2010 s'incrementa amb el tipus impositiu del 18%.  
Segons tot l'anterior, l'import total de càrregues exclòs l'IVA (eliminant així la casuística de l'IVA 16% o de l'IVA 18%) ascendeix a 2.851.281'96 euros.  
La repercussió unitària de càrregues per m² després de l'aprovació de la modificació del projecte d'urbanització i de l'expedient de retaxació de càrregues serà de 21'406 €/m² (IVA no inclòs).  
Les dites càrregues seran transferides en metàl·lic entre els propietaris de sòl lucratiu del sector, segons els seus respectius aprofitaments, mitjançant les corresponents quotes d'urbanització'.  
Tercer. El 24 de novembre de 2010, per mitjà d'un escrit presentat al Registre General D'entrada de l'Ajuntament de Nules amb el número 7330, Pilar Planelles Valls, actuant en nom i representació de l'Agrupació d'Interés Urbanístic Àrea Hortofructícola de Nules, presenta UNA nova proposta de modificació del calendari de quotes, i en sol·licita l'aprovació administrativa. Al seu torn, en el mateix escrit aporta els certificats parcials número 19, 20, 21 i 22, a fi que s'aprove la 5a quota d'urbanització.  
El nou calendari de quotes proposat diu:  
- 'Les quotes número 1, 2, 3 i 4 es mantindrien inalterades.  
- La quota número 5, en compte d'arribar al 20% del total de càrregues inicialment previstes en l'acord d'aprovació del programa d'actuació integrada i girar-se quan es finalitzen totalment les esmentades obres, es modificarà i passarà a ser del 10% del total de càrregues inicialment previstes, i sempre que s'acredite un import d'execució d'aquestes semblant a l'esmentat percentatge.  
- La quota número 6, per import del 10% del total de càrregues inicialment previstes en l'acord d'aprovació del programa d'actuació integrada, es girarà quan s'acredite un import d'execució d'aquestes semblant al 100% de l'import inicial de càrregues referenciat del programa.  
- La quota número 7 i última quota s'imposarà en el moment en què, després d'haver-se aprovat la modificació del projecte d'urbanització presentat per aquesta agrupació i la retaxació de càrregues que se'n deriva, s'acredite haver executat la totalitat de les obres previstes en els dits projectes; l'import d'aquella serà el resultat de la dita retaxació'.  
El nou calendari de quotes presentat pretén que es puga emetre la quota número 5 i la quota número 6 quan s'arribe al 10% i el 10% respectivament del total de càrregues inicialment previstes i sempre que s'acredite un import d'execució d'aquestes semblant als dits percentatges. El concepte de semblant als dits percentatges causa una indeterminació que generarà amb tota probabilitat un conflicte respecte de quin percentatge es considera semblant al 10% d'execució.  
D'altra banda, com a conseqüència de la redacció de la quota número 7 i per haver sol·licitat en el mateix escrit l'aprovació de la cinquena quota, sembla que puga aprovar-se un nou calendari de quotes número 5 i número 6, sense que s'haja aprovat el corresponent projecte modificat d'urbanització i la corresponent retaxació de càrregues.  
Davant del que s'ha informat en els dos paràgrafs anteriors, aquest tècnic proposa que el nou calendari de quotes per al pagament en metàl·lic estiga condicionat a l'aprovació prèvia o simultània del projecte modificat d'urbanització i el corresponent expedient de retaxació de càrregues, i que siga el següent:  
- Les quotes número 1, 2, 3 i 4 es mantenen inalterades, quant a les quantitats per estar aquestes ja aprovades.  
- La quota número 5 s'aprovarà quan es justifique haver arribat al 70% del total de la inversió prevista, conseqüència de la fermesa en via administrativa de l'aprovació definitiva de la modificació del projecte d'urbanització i de la retaxació de càrregues. I la dita quota autoritzarà el cobrament fins al 70% a origen de la inversió prevista.  
- La quota número 6 s'aprovarà quan es justifique haver aconseguit el 80% del total de la inversió prevista, conseqüència de la fermesa en via administrativa de l'aprovació definitiva del modificat del projecte d'urbanització i de la retaxació de càrregues. I la dita quota autoritzarà al cobrament fins al 80% a origen de la inversió prevista.  
- La quota número 7 i última s'aprovarà quan es justifique haver aconseguit el 100% del total de la inversió prevista, conseqüència de la fermesa en via administrativa de l'aprovació definitiva del modificat del projecte d'urbanització i de la retaxació de càrregues. I la dita quota autoritzarà al cobrament fins al 100% a origen de la inversió prevista.  
Respecte a l'aprovació de la cinquena quota d'urbanització sol·licitada per l'agent urbanitzador, aquest tècnic entén que no és possible procedir a aprovar-la fins que no es concloga la totalitat de les obres, tal com preveu el calendari de liquidació vigent o quan siga ferma en via administrativa l'aprovació del nou calendari de quotes.  
Cosa que s'informa als efectes oportuns, sense perjudici de l'informe jurídic i d'Intervenció.  
Nules, 28 de desembre de 2010.- L'arquitecte municipal: Rafael Brisach Claramonte".  
Fonaments de dret  
Vistos els fonaments de dret citats en l'informe emés per la tècnica d'administració general i cap de l'Àrea d'Urbanisme, en data 21 de desembre de 2010, i transcrit en la part no dispositiva d'aquesta resolució.   
Vist el Decret d'Alcaldia de data 28 de desembre de 2010, quant a l'avocació, en aquest assumpte, de les facultats delegades en la Junta de Govern Local.  
Vistes les facultats pròpies de l'article 21 de la Llei 7/1985, de 2 d'abril, de Bases del Règim Local, quant a les facultats d'aquest òrgan.  
Per tot això, resolc:  
Primer  
Sotmetre a informació pública, per un termini de 15 dies hàbils, amb la inserció d'un anunci en el Diari Oficial de la Comunitat Valenciana, el projecte d'urbanització modificat, memòria de retaxació de càrregues d'urbanització i proposta de modificació del calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules, presentats per l'Agrupació d'Interés Urbanístic Àrea Hortofructícola de Nules.   
Així mateix, se sotmet a informació pública la modificació del calendari de quotes d'urbanització del Programa d'Actuació Integrada de la Unitat d'Execució Única Àrea Hortofructícola de Nules, proposada per l'arquitecte municipal en l'informe de data 28 de desembre de 2010, transcrit en la part no dispositiva d'aquesta resolució, que planteja modificacions respecte a la proposta de modificació del calendari de quotes d'urbanització presentada per l'Agrupació d'Interés Urbanístic Àrea Hortofructícola de Nules, així com les observacions o modificacions que respecte a la memòria de retaxació de càrregues d'urbanització presentada per l'Agrupació d'Interés Urbanístic Àrea Hortofructícola de Nules proposa l'arquitecte municipal.   
El termini d'informació pública assenyalat començarà a comptar a partir de l'endemà de la publicació del corresponent anunci en el Diari Oficial de la Comunitat Valenciana.   
Segon  
La documentació esmentada podrà consultar-se a l'Àrea d'Urbanisme de l'Ajuntament de Nules, sítia a l'edifici de la Cambra Agrària (carrer Colom, núm. 16, 1a planta), en horari d'atenció al públic, de 09.00 a 14.00 hores, de dilluns a divendres.   
Tercer  
Notificar individualment els interessats en l'expedient així com els titulars registrals de drets reals inscrits sobre finques afectades, l'agent urbanitzador i les companyies subministradores, a l'efecte que hi puguen formular, si pertoca, les al·legacions que convinguen als seus drets.  
Quart  
Publicar, si pertoca, un anunci al tauler d'anuncis de l'Ajuntament que corresponga, en el Butlletí Oficial de la Província de Castelló, a l'efecte de notificació als interessats desconeguts, amb domicili ignorat o aquells a qui no es puga efectuar la notificació, conforme estableix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».  
Cosa que es fa saber perquè se'n prenga coneixement i als efectes oportuns.  
Nules, 29 de desembre de 2010.- L'alcalde: Mario A. García Báscones.